Rasmus R. Bogstad (1861–1947)

Rasmus Rasmuson Bogstad (1861-1947) var en norsk pastor og skoleleder fra Gloppen kommune som emigrerte til USA 18 år gammel. Han ble der pastor og senere president ved Concordia College i Moorhead, Minnesota.

 Biografi 
Rasmus Bogstad var sønn av enken Johanne Olsdatter Bogstad (f. ca. 1824) og hennes andre mann, Rasmus Olson (f. ca. 1833), også han fra Breim. Fra sitt første ekteskap hadde hans mor tre barn. Den eldste het også Rasmus R. Bogstad, tok over bruket og ble senere ordfører i Breim fra 1914 til 1920. 

Med magre utsikter i hjembygda, reiste han til Bergen, og den 17. april 1880 reiste han med «Allan linjen» til USA. Han reiste sammen med to andre unge menn fra Breim. I USA tok han seg vestover og gikk på Northfield Seminary og Luther College i Decorah, Iowa. Han giftet seg 27. desember 1894 med Valborg Nelson (f. 23. januar 1874 i Otter Tail County, Minnesota, død juli 1959, samme sted).Valborg Cathrina Nelson 1874-1959 - familysearch.org Bogstad ble ordinert til pastor i 1890 og flyttet til Red River Valley i Minnesota og arbeidet ved Concordia College fra 1891. Han var president ved skolen fra 1902 til 1909. Concordia var et universitet etablert av norske utvandere, der den kristne tro sto sentralt.

I 1912 flyttet han med sin kone til Washington og ble der til 1942 da han pensjonerte seg. De bodde et par år i konens barndomsby Fergus Falls, Minnesota før han flyttet tilbake til Everett i staten Washington hvor han døde i mai 1947.Rev. Rasmus Rasmussen Bogstad - Find a Gravedigitalhorizonsonline.org: Rasmus & Valborg Bogstad, hentet 11. januar 2013 De hadde tre barn; Hulda (1895-1966),Hulda Johanne Marie Bogstad - familysearch.org Rudolph (1898-1933)Obituary Rudolph Herman Bogstad- Register Guard, Eugene, Oregon. Feb. 27, 1933 og Ruth (1906-1988).Ruth Valborg Evangeline McNeely- Find a Grave

 Referanser 

Kategori:Fødsler i 1861
Kategori:Dødsfall i 1947
Kategori:Norske skoleledere
Kategori:Norske lutherske prester
Kategori:Personer fra USA født i Norge
Kategori:Personer fra Gloppen kommune